Michel Aupetit

Michel Christian Alain Aupetit (født 23. mars 1951 i Versailles i Frankrike) er en fransk katolsk prelat, lege og bioetiker som fra 2017 til 2021 var erkebiskop av Paris.

Liv og virke

Bakgrunn
Michel Aupetit stammer fra en kirkefjern familie.<Han kjøpte seg en Bibel da han var tyve år, og dette førte ham til kristentroen.  Han gjennomførte legestudier ved det medisinske fakultet i Créteil og virket som lege i tolv år i Colombes.

Prest
I en alder av 39 åt begynte han på presteseminar, og ble presteviet den 24. juni 1995 for erkebispedømmet. Fra 1997 til 2006 tok han videreutdannelse i bioetikk ved universitetsklinikken Henri Mondor i Creteil.

Etter forskjellige oppgaver i menighetssjelesorgen var han fra 2006 til 2013 generalvikar for erkebispedømmet Paris.

Biskop
Den 2. februar 2013 utnevnte pave Benedikt XVI ham til titulærbiskop av Maxita og til hjelpebiskop i Paris. Erkebiskopen av aris, kardinal André Armand Vingt-Trois, bispeviet ham den 21. april samme år; med konsekrerende var Éric Marie Pierre Henri Aumonier, biskop av Versailles, og Jean-Yves André Michel Nahmias, biskop av Meaux.

Den 4. april 2014 utnevnte pave Frans ham til biskop av Nanterre. Han blle innsatt i embedet den 4. mai samme år.

Erkebiskop
Den 7. desember 2017 utnevnte paven ham til ettefølger etter msgr André Vingt-Trois til erkebiskop sa Paris. Han ble innsatt i embedet den 6. januar året etter. Den 8. januar 2018 utnevnte pave Frans ham til også å være biskop for de orientalske riter.

I bioetiske spørsmål stod Aupetit for katolske konservative standpunkter. Han avviste samkjønnede ekteskap. Sammen med likesinnede katolske biskoper som var engasjert mot landets abortpolitikk, deltok han på store «marsjer for Livet» (marches pour la vie). I diskusjonene om fransk bioetisk lovgivning avviste han kunstig befruktning for lesbiske par. blant annet med ordene «l’enfant devient un simple produit manufacturé : sous prétexte qu’il est objet de désir, il est mis à la disposition des adultes, comme l’on ferait pour une voiture ou un smartphone à la mode !».

Den 5. september 2019 undertegnet Aupetit og Rémy Heitz, den ledende statsadvokat i Paris, en avtale om bedre samarbeide som kunne få fortgang på etterforskninger av påstander om sekssualovegrep.

Etter en artikkel i politmagasinet Le Point som hevdet en kjærlighetsrelasjon med en kvinnelig bekjent, tilbød Aumonier i november 2021 sin fratreden, og pave Frans innvilget dette den 2. desember. Erkebiskopen avviste at det dreide seg om noen form for dobbeltliv, og sa at relasjonen verken hadde vært seksuell eller erotisk, men kalte den tvetydig (comportement ambigu), og at han selv hadde innsett dette og derfor hadde avsluttet den i 2012.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Georges-François-Xavier-Marie Grente (1872-1959) *1918
 Biskop Marcel-Marie-Joseph-Henri-Paul Dubois (1896-1967) *1948
 Kardinal Gabriel Auguste François Marty (1904-1994) *1952
 Kardinal Aron Jean-Marie Lustiger (1926-2007) *1979
 Kardinal André Armand Vingt-Trois (1942-) *1988
 Erkebiskop  Michel Aupetit (1951-) 2013

Referanser

Franske katolske biskoper
Linjen Rebiba
Leger
Personer fra Versailles